LC Award

De LC Award is in priis foar de  moaiste projekten fan mbo-, hbo- en masteropliedings út Fryslân. De LC Award is in inisjatyf fan de Ljouwerter Krante (LC).  LC Awards. www.rug.nl 

Studinten mei in orizjineel idee dat wearde tafoegje kin oan de mienskip kinne harren idee yntsjinje. De prizen binne in erkenning foar kreativiteit, ynnovaasje en maatskiplike ympakt binnen it ûnderwiis. Elk jier wurde bysûndere projekten beleanne en krije studinten de kâns om harren wurk te presintearjen en te dielen mei in breder publyk. It is in manier om de prestaasjes fan studinten te fieren en harren ynset te wurdearjen. De studinten komme fan opliedings as Campus Fryslân, NHL Stenden Hogeschool, Van Hall Larenstein, Aeres, Friesland College en Friese Poort. 
Foar de publykspriis kin stimd wurde op de webside fan de LC.

Eardere LC-ferslachjouwer Jan Dijksma organisearre yn 2013 de earste edysje yn it atrium fan it LC-gebou, wêrnei’t de wedstryd útgroeide ta in jierlikse tradysje. Allinnich yn 2020 waarden der fanwegen de koroanapandemy gjin LC Awards útrikt.

Projekten dy’t yn oanmerking komme 
De LC Awards nominearje in breed ferskaat oan prestaasjes en kreativiteit binnen it ûnderwiis, en se moedigje studinten oan om harren passy en talint te toanen. 
Foarbylden fan projekten dy’t yn oanmerking komme:
Ynnovative technologyen: Projekten dy’t nije technologyen, apps, software of hardware ûntwikkelje om problemen op te lossen of om it deistige libben te ferbetterjen.
Duorsumheid en miljeu: Projekten rjochte op miljeubewustwêzen, recycling, enezjybesparring, klimaatferoaring of bioferskaat.
Keunst en kultuer: Kreative projekten lykas keunstynstallaasjes, muzykkomposysjes, teäterstikken, dûnsfoarstellings of literêre wurken.
Sosjale ympakt: Projekten dy’t mienskippen stypje, sosjale rjochtfeardichheid befoarderje, earmoede bestride, of ynklusiviteit en ferskaat befoarderje.
Ûndersyk en wittenskip: Wittenskiplike ûndersyksprojekten, eksperiminten, stúdzjes of ynnovaasjes op ferskillende fakgebieten.
Ûndernimerskip: Projekten rjochte op it opsetten fan in eigen bedriuw, it ûntwikkeljen fan in produkt of it ferbetterjen fan bedriuwsprosessen.
De winners wurde bekendmakke op in spesjale seremoanje dy’t meastal holden wurdt oan de ein fan in akademysk jier. 

Prizen
De haadpriis wurdt takend oan it meast opmerklike projekt. Dit kin fariëarje fan in jildbedrach oant in stúdzjebeurs of oare weardefolle beleannings. Yn oanmerking komme projekten út kategoryën lykas technology, duorsumheid, keunst, sosjale ympakt en ûndernimmerskip. De winners yn elke kategory krije spesifike prizen dy ‘t relevant binne foar har fakgebiet.

Neist de sjuerybeoardieling kinne studinten stimme op harren favorite projekt. It projekt mei de measte publyksstimmen wint de publykspriis. Soms wurde der earfolle fermeldings takend oan projekten dy ’t net de haadpriis winne, mar wol opfalle troch harren kreativiteit, orizjinaliteit of ympakt.
De eksakte prizen fariëarje elk jier en binne ôfhinklik fan de sponsors en partners fan de LC Awards.

 jier MBÛ HBÛ (bachelor) HBÛ (master) Publykspriis 2024 * Marin Boersma, Dennis de Jager, Tijs van der Vegt* Firda* firtuele belibbing Museum Hylpen * Graze-E * Van Hall Larenstein* weidrobot * Manué Gerrits * NHL Stenden * Oerstek fearboat nei Skylge * Marijke Dijkstra * NHL Stenden * gebrûk regelingen troch minima yn Súdwest-Fryslân 2023 * Jelle van der Veen * Friese Poort* feilige trilgriper * Kylian Janssen  * NHL Stenden* duorsum 3D printsje * Fredrik-Otto Lautenbag, Maurits Peereboom, Sander Klut, Rick Scheper * NHL Stenden* kamera dy’t pjiskluzen detektearret 2022 * Ruben Talstra * ROC Friese Poort * app foar ûnderhâldmonteurs * Lianne Klok, Baukje de Vos, Rendert Meindertsma en Nynke Boersma * Van Hall Larenstein* Frouljusoverall  * Lianne Klok, Baukje de Vos, Rendert Meindertsma en Nynke Boersma * Van Hall Larenstein* Frouljusoverall 2021  * Jan Douwe de Jong* Maritym Ynstitút Willem Barentsz * ferbettering kommunikaasje oan board * Maaike Kunst, Jan Auke Kooistra, Marten de Vlugt en Robert Grit * Van Hall Larenstein * Sanne Koopmans, Renske Atsma * Van Hall Larenstein* selsfoarsjennende arke 2020 * gjin Awards troch Corona 2019 * NHL Stenden* Maritime Ynovaasje * Gerbrich Kaastra * Van Hall Larenstein/NHL Stenden* recycling polyethyleentereftalaat (PET) * Jolanda Verhoef * Van Hall Larenstein/NHL Stenden* filosofyske dialooch as boargerskipsynstrumint. * Steven van der Stelt, Charelle Holleman, Joelle Spronk, Anne Baauw, Mirthe Knaap en Francis Danen* Van Hall Larenstein* Koraal Akademy 2018 * Sjouke Hoornstra, Loes Walrecht, Yorick Sietsma, Nick Doosje, Richard Rodenhuis* Friese Poort * NHL Larenstein* sjippe meitsje mei restprodukten * Miranda Hoekstra* NHL Stenden* No Need to Hide * Esmee Glas* NHL Stenden* previnsje trochliswûnen 2017 * Ryda Emer*Cios  * Donna Noonan* Minorities & Multilingualism 2016 * Berry Visser* ROC Friese Poort* Led-ferljochting foar soarchsintra * Van Hall Larenstein* sjippe fan restprodukten * Van Hall Larenstein * RE Snack 2015     2014     2013    

Kategory:Fryske ûnderwiispriis
Kategory:Priis of ûnderskieding ynsteld yn 2013